
               PRÒLEG


         


         La bibliografia dels setges de Girona en els anys 1808 i 1809 és copiosíssima; la de la dominació napoleònica és gairebé nul la: aquesta circumstància féu mes interessant per nosaltres el darrer període que comença a les darreries del 1809 i acaba pel març del 1814. Què va passar a la immortal ciutat durant aquesta època? va ésser la dominació francesa una vulgar ocupació militar? va revestir altres aspectes d’organització civil? Aquestes foren les preguntes que ens formulàrem, de primer antuvi, i així començàrem les nostres recerques, atrets per la grandesa de les guerres napoleòniques, que tan poderosa empremta varen deixar per tot Europa.


         Els treballs publicats sobre aquest tema es redueixen a un article de don Emili Grahit tractant de la Gazette de Gironne

               [1]

            a un altre de don Agustí Gifre sobre sigil lografia

               [2]

            i a un estudi d’En Ferrer i Lloret referent a la invasió francesa a La Bisbal

               [3]

            ademés es troben algunes indicacions en obres de conjunt com Napoleón ei la Catalogne de Conard. La història de la dominació napoleònica a Girona està per fer. Seduïts pel tema, ens posàrem a treballar a l’Arxiu municipal de dita ciutat, i les nostres recerques foren bentost coronades amb la troballa de nombroses dades, de vertader interès històric, contingudes en els Manuals d’acords i en els plecs de correspondència que durant aquells anys va creuar-se entre les autoritats franceses i les del país. Aquests documents, junt amb la col lecció de la Gazette de Gironne, han sigut les principals fonts diplomàtiques del present llibre.


         **


         Alguns fragments d’aquesta obra sortiren a La Publicidad de la nit, i foren acollits amb elogi i simpatia pels que es dediquen als treballs històrics i sobre tot pels que son afectats a l’estudi de les guerres i les institucions napoleòniques, els quals ens varen estimular a donar als nostres assajos l’amplitud pròpia del llibre. Així, el que havia començat essent un entreteniment literari es va convertir en un treball de pacient recerca en aquell i en altres arxius, ensems que d’estudi de les obres fonamentals sobre Napoleó i Espanva.


         Dos plans vàrem idear per a donar unitat al llibre: el d’una història rigurosament cronològica, i el d'una sèrie d’estudis que donguessin idea de la dominació francesa i dels personatges que hi varen inten enir. Aquest fou l’escollit, per creure nosaltres que així el llibre, àdhuc perdent en mètode i en unitat externa, tindria almenys més encís literari. Devem fer constar, però, que ens hem atès sempre als documents, degudament compulsáis, i que rares vegades ens hem permès de fer cap comentari ni hem adoptat un to de polèmica que no escauria en aquest lloc. Els fets parlen. Si ens haguéssim deixat portar per la imaginació i per un afany inten'encion.ista, les dades que hem trobat ens haurien donat matèria per a alguns llibres més voluminosos que aquest. La descripció del exèrcits imperials i de les lluites que continuaven-sostenint els paisans a la muntanya, amb tots els detalls, hauria omplenat moltes pàgines. Nosaltres hem preferit ésser sobris, però sense la greugetat i eixutesa d'e l’historiador que es limita a oferir al lector una successió de dates i a aplegar materials que per si sols, sense la llum de la crítica històrica, no tenen cap valor.


         No ens pensem pas haver exhaurit ni molt menys la matèria. Els estudiosos que vulguin continuar aquesta tasca trobaran a l’Arxiu municipal gironí importants materials. Alguns caires de la dominació ni tan- sols els hem esboçat. La part econòmica resta a fer; entre els documents a propòsit per a aquest estudi, recordem un pressupost de la Municipalitat de Girona, aprovat pel mateix Napoleó.


         Nosaltres prou hauríem volgut publicar un apèndix amb els documents més remarcables que hem utilitzat; però l’encariment dels treballs tipogràfics i l’extensió excessiva que hauria tingut el llibre ho han impedit.


         **


         Plaentment fem constar que han facilitat el nostre treball: el digne arxiver de l’Ajuntament de Girona don Santiago Almeda i l’il lustrat secretari don Joan Vinyes, que ens han donat tota mena de facilitats per a dur a cap les nostres investigacions a l’Arxiu municipal; l’il lustre jurisçonsult don Raimond d’Abadal, que ha posat a la nostra disposició documents valuosíssims sobre l’afrancesat empordanès doctor Tomàs Puig, els quals sols hem pogut utilitzar en part per haver arribat a les nostres mans quan ja estava imprimint-se el llibre; l'eminent director dels Arxius Nacionals de Paris, M. Ch. V. Langlois; l’erudit his- panòleg i catalanòfil M. Camille Pitollet, a qui devem algunes dades biogràfiques del prefecte del departament del Ter, cavaller de Roujoux; el doctíssim catedràtic i publicista don Rafel Ballester, que ha posat al nostre abast obres de crítica històrica del primer Imperi, que no es troben en cap de les biblioteques de Girona; V admirable contista Ernest M. Ferrando, que en començar el nostre treball era cap de la Biblioteca provincial, on poguérem consultar algunes publicacions d'interès per a la història de Girona; el culte escriptor figuerenc senyor Puig Pujadas, que ens va trametre l’òbit del corregidor Puig; el mestre nacional de Sant Pere Pescador, don Francisco Navés, que va cercar a l’Arxiu parroquial la partida de naixement del metge doctor Josep Garriga, comissari del rei Josep Napoleó, i ens en va enviar còpia... A tots ells i a tots els que ens han estimulat en aquests estudis, la nostra profunda gratitud.


         I ara, lector, esperem que llegiràs aquestes pàgines sense prejudicis, com sense prejudicis han sigut escrites, amb l’únic objectiu de la veritat històrica, que


         no sempre coincideix amb els sentiments i les preferències del que es dedica a investigar la. Pensa, lector, que ja ha passat més d’un segle de les gestes dels nostres gloriosos avantpassats, i que j a és hora que aquella època cabdal en la història dels pobles sigui estudiada objectivament entre nosaltres, com ho és en altres països. I no oblidis que, com ha dit Eugeni d’Ors, referint-se a Napoleó, «qui robava la independència, donava, en canvi, llum de pensament i civil dignitat. Llum de pensament i civil dignitat, que eren la base d’una altra independència futura, i millor

               [4]

            » .


         CARLES RAHOLA


         

            


            


            

               

                  

                     [1] 

                  Revista de Gerona, t. IIl (Girona, 1878).


            


            

               

                  

                     [2] 

                  Sellos de Gerona durante la dominación francesa (Revista de Gerona, 1892 i 1893.


            


            

               

                  

                     [3] 

                  La Bisbal en la invasión francesa de 1808 (Certamen Literari. La Bisbal, 1885)


            


            

               

                  

                     [4] 

                  Glosas. Páginas del Glosari de Xenius (1906-1917), versió caste llana d'Alfons Maseras (Madrid, 1920.


            


         


      




      

         

            

               L’entrada dels napoleònides


         


         Els napoleònides varen entrar a Girona el dia n de desembre de 1809, després d’un llarg setge durant el qual la ciutat s’havia defensat amb un heroisme que fou noblement reconegut pels mateixos adversaris meravellats, entre ells el general Gouvion Saint-Cyr, que en la seva obra Journal des opirations de l’Armée de Catalogne en 1808 et 1809 (Paris, 1865), no deixa de retre cavalleresc homenatge d'admiració a la Companyia de les Dames de Santa Bàrbara.


         La capitulació havia sigut signada el dia abans al quarter general de Fornells, prop de Girona, pels sis primers caps militars de la plaça i pel general Rey, comandant en cap de l’Estat major francès, i aprovada pel mariscal Augereau, duc de Castiglione, estipulant-s’hi en l’essencial: que la guarnició sortiria de la plaça amb tots els honors de guerra i entraria com a presonera a França; que els habitants serien respectats; que la religió catòlica continuaria essent practicada i protegida; que a l’endemà, a dos quarts de nou del mati, les portes del Socors i de l'Areny i els forts de la ciutat serien lliurats a les tropes franceses; que la guarnició desfilaria per la porta de l’Areny, deposant els soldats'llurs armes sobre el glacis, i que un oficial d’artilleria, un altre d’enginyers i un comissari de guerra entrarien, en el moment de pendre possessió de les portes, per a rebre els magatzems, mapes, plànols, etc

               [5]

            

         


         A l'endemà, a quarts de nou del mati, el general Rey feia la seva solemnial entrada a la ciutat moribunda, acompanyat dels seus ajudants de camp. L’exèrcit francès es va formar en línia de batalla—sis mil homes d’infanteria i quatrecents cavalls—des del portal d’En Vila, sobre l’Onyar, fins als baluards del Mercadal. La guarnició espanyola va començar a desfilar tot seguit davant aquells soldats colrats pel sol, que havien passejat triomfalment les àguiles imperials per tota l’Europa i que aleshores no podien dissimular un sentiment d’admiració i de pietat envers aquells pobres éssers exhaurits per les privacions i els sofriments, que havien agosat plantar cara nogensmenys que a Napoleó el Gran.


         Com estava convingut, els soldats espanyols varen deposar les armes encara fumoses, les banderes palpi- tants convertides en parracs lamentables i gloriosos, els pocs cavalls famèlics i malalts que no havien sigut sacrificats. Uns ho feien resignats; altres amb una infinita recança, pensant encara en un ajut impossible; alguns les posaven al sòl amb un gest instintiu, com si ells mateixos fossin absents i llunyans; però n'hi havia també que no podien contenir la còlera que els cremava les entranyes, i, aprofitant un descuit dels napoleònides, rompien els fusells contra les muralles, amb un gest de silenciosa ràbia, com si l’enemic encara pogués utilitzar-los.


         La guarnició espanyola va ésser substituïda tot seguit per un «arrogant regiment francès perfectament vestit

               [6]

            » , i el general Amey va possessionar-se del govern de la plaça, ordenant com a primera providència que tothom lliurés les armes que tingués en son poder, sots pena de mort al que no complís aquesta ordre.


         El corregidor de Girona i de Figueres, don Tomàs Puig, cèlebre afrancesat empordanès, va entrar immediatament en funcions, dictant bàndols de policia i sanitat i disposant que es tornessin a empedrar els carrers obstruïts i s’enterressin els cadàvers que, abandonats ça i lla, empestaven els aires; «mides sàvies, diu Cúndaro, dirigides a la sanitat pública, a les que donaven calor i activitat els oficials».


         A migdia el mariscal Augereau, muntant un superb cavall, feia la seva entrada triomfal a la ciutat plena de ruines, damunt la qual planava un enguniós silenci, que per contrast deuria fer pensar amb enyorança a S. E. amb els fabulosos botins de les llegendàries campanyes d’Itàlia. Portava el mariscal uniforme de gala i sobre el seu pit rutila va com un estel la gran creu de Carles III; una brillant cohort de generals i ajudants de camp l’acompanyava. Un esquadró de dragons els seguia, fent ressonar els carrers gairebé deserts. Des dels balcons i les finestres, els pocs supervivents de l’epopeia gironina—espectres nimbats de glòria—contemplaven silenciosament, amb un esguard febrós, el pas de l’esplèndida comitiva.


         El duc de Castiglione va baixar de cavall davant el noble casal de don Josep de Caramany, al carrer dels Ciutadans, on se li preparava allotjament. Una de les primeres visites que alli va rebre el mariscal fou la dels dos ajudants de camp del general Alvarez, greument malalt, que anaven a complimentar a Son Excel lència. Augereau va correspondre cavallerosament a la cortesia de l’obstinat defensor de Girona i li va fer portar un barrilet de bon vi, un quart de xai i dos ocells, oferint-se a facilitar-li tot el que necessités. Després va fer-li posar guàrdia d’honor, que algun historiador ha suposat que no era pas certament per a honorar a l’heroi, sinó per a vigilar-lo i esclavitzar-lo, la qual cosa no sembla pas versemblant, atès l’estat d’extrema postració en què es trobava l’Alvarez.


         Les autoritats franceses varen disposar que es cantés un Te Deum a la Catedral en acció de gràcies per la rendició de la ciutat, assistint a la religiosa cerimònia els regidors, alguns generals i molts militars i soldats napoleònics. El celebrant va ésser el vicari general don Josep Pérez de Tobias, que, dominat per intensa emoció, no podia contenir els sanglots. Comptats gironins varen concórrer a aquest acte, que va resultar d’una imponent tristesa.


         El dia 13 de desembre el corregidor Puig va convocar a Casa la Ciutat els representants de la mateixa i els membres de les Juntes governativa i econòmica, i un cop reunits va pronunciar un discurs invitant-los a què prestessin jurament de fidelitat al rei d’Espanya Josep Napoleó I, a la Constitució de Baiona i a les lleis del regne, la qual cosa efectuaren sense protestar, davant la força de les circumstàncies, els regidors don Francisco Delàs, don Bonaventura Quintana, don Ignasi Gelabert i don Ramón Vilar; els diputats don Vicens Oliva, don Josep Sambola i don Francisco Llach; el síndic procurador general, don Antoni Garrigolas; l’abad de la col legiata de Sant Feliu, don Lluis Maria Martínez; els canonges de la Seu don Vicens Giménez i don Julià Cuffi; el notari don Francisco Puig i Dorca, i els senyors don Josep de Caramany, don Ciril de Rich, don Ignasi de Ros, de les Olives, don Caries d’Ameller, de Banyoles, don Josep Jonama, don Narcís Diví, don Narcís de Burgués i don Josep de Ferrer. En Jonama, botiguer, era un deis patriotes que més s’havien distingit contra els francesos als començos del 1808, per tal d’obligar les autoritats a posar la plaça en estat de defensa, i era el pare de l’heroïna Lucia Jonama, casada amb l’irlandès Fitz-Gerald, que va sobresortir en la defensa de Roses. També varen prestar el jurament al «nostre August Monarca»— aquests són els termes que consten en l’acta del Manual d’acords—alguns militars, entre ells don Josep Lamas, capità del gloriós regiment d’Ultònia.


         Una de les primeres disposicions dels francesos va ésser la d’imposar a la ciutat una contribució extraordinària de guerra d'un milió de pessetes; però, atesa la impossibilitat de pagar-la, per l’empobriment del pafs, varen perdonar-la després en gran part.


         Així va començar la dominació napoleònica a Girona.


         

            


            


            

               

                  

                     [5] 

                  Emili Grahit, Reseña histórica de los Sitios de Gerona en 1808 y 1809, t. II (Girona, 1894.)


            


            

               

                  

                     [6] 

                  Cúndaro, Historia político-crítico militar de la plaza de Gerona, ms. (Arxiu municipal de Girona.)


            


         


      




      

         

            

               La divisió administrativa


         


         Constituït el «Govern de Catalunya», independent de la corona d’Espanya, per decret imperial del 8 de febrer de 1810, el mariscal Augereau, general comandant del setè cos d’exèrcit enviat a Espanya, que assumí tots els poders civils i militars, va decretar la divisió del principat en quatre corregiments: Girona, Barcelona, Reus i Seu d’Urgell, el primer dels quals havia de tenir per límits: al nord, la frontera, des de coll de Maïans fins a la mar; a l’est, la mar, des de la frontera fins a la desembocadura del riu Tordera; i a l'oest, el riu Freser, des del seu naixement fins a Ripoll; la riba esquerra del riu Ter des de Ripoll fins a Roda; de Roda a Arbúcies una ratlla que, atravessant les muntanyes que separen la conca del Ter de la del Tordera, passés per Sant Sadurní d’Ossormort i per Sant Hilari Sacalm; i d’Arbúcies a la mar, primer la riba esquerra de la riera d’Arbúcies fins al Tordera, i aprés la riba esquerra d’aquest riu fins a la mar.


         El corregiment de Girona va ésser dividit en subcor-regiments, aquests en cantons i els cantons en comunes o municipis. Els subcorregiments eren: Girona, Figueres i Olot, dels quals el primer havia de tenir els cantons de Girona de l'est, Girona del sudest, Torroella de Montgrí, La Bisbal, Sant Feliu de Guíxols, Hostalrich, Amer, Banyoles i Bàscara; el segon, els cantons de Figueres de l’est, Figueres del sudest, Besalú, La Junquera, Llansà i Castelló d’Empúries; i el tercer, els cantons d’Olot de l’est, Olot del sudest. Roda, Ripoll i Camprodon

               [7]

            

         


         El corregiment de Girona nomenava l’assemblea de cantó.


         «Aquesta organització, deia el mariscal Augereau, que s’assembla un poc a Cantiga del país, ha semblat plaure fins al punt que, des d’aquesta època, els habitants d’un cap de cantó. La Bisbal, s’han armat contra els insurgents

               [8]

            » .


         La divisió administrativa decretada pel duc de Castiglione no va pas durar molt, car Napoleó, per decret dictat al Palau de les Tulleries el dia 26 de gener de 1812, anexionava Catalunya a l Imperi, dividint el territori en quatre departaments, delimitats geogràficament i organitzats a la faisó francesa, anomenats: del Ter, Montserrat, Goles de l’Ebre i Segre, amb les capitalitats respectives a Girona, Barcelona, Lleida i Puigcerdà

               [9]

            

         


         El departament del Ter tenia tres districtes o sub-prefectures: Girona, Figueres i Vich. El primer era format per la part del corregiment de Girona situada al sud del Fluvià; el segon, per la part del mateix corregiment situada al nord, entre el Fluvià i la frontera, i el darrer, pel corregiment de Vich i el territori de Ribes confinant amb la frontera.


         Decretada l’anexió de Catalunya a França—anexió que ja havia sigut plantejada i rebutjada a la Convenció nacional francesal’any 1794

               [10]

            Napoleó vaescolliramb gran encert, com veurem més endavant, els funcionaris civils encarregats de l’administració pública.


         

            


            


            

               

                  

                     [7] 

                  Bolet i Sisó, Geografía General de Catalunya. Girona. Demarcacions històriques.


            


            

               

                  

                     [8] 

                  Rapport du duc'de Castiglione au duc de Feltre (Barcelona, 9 abril 1810). Aquest document ha sigut publicat per Conard en la seva obra Napoleón et la Catalogue (Paris, 1910), a la que s’entendrà que ens referim totes les vegades que citarem a l’autor.


            


            

               

                  

                     [9] 

                  El decret d’anexió, publicat en francès i en català en el Suplement de la Gazette de Gironne (núm. 14, 1812) i en altres periòdics oficials de l’època, ha sigut reproduït per La Revista de Barcelona en el seu número extraordinari dedicat al Centenari de Napoleó (1.er maig 1921.


            


            

               

                  

                     [10] 

                  Aulard, Recueil des actes du Cumité de Salut públic, t. XXX (1889.


            


         


      




      

         

            

               L’intendent de Finances Rouyer de Lametz


         


         El càrrec d’indendent de Finances del corregiment de Girona va ésser creat per decret del mariscal Macdonald, duc de Tarento, dictat al quarter general de la mateixa ciutat el dia 5 de juny de 1810, amb el fi de «donar una marxa uniforme i regular a les diferentes branques de les rendes publiques i de centralitzar l’administració de ¡es finances», essent nomenat provisionalment per a desempenyar dit càrrec M. Alphonse de Luppé i secretari general M. Paris-Lasplaignes.


         Dos mesos després, per decret del mariscal Macdonald de 5 d’agost del mateix any, va ésser cridat a exercir aquelles funcions M. Antoine Rouyer de Lametz, qui es va possessionar tot seguit del càrrec, segons apareix d’una lletra del corregidor don Tomàs Puig, de 8 del susdit mes, al batlle de Girona, en la que li comunica que l’intendent li prevé que, mogut del desig de procurar el benestar del pais i anhelant que tots els afers siguin promptament despatxats, i per tal d’evitar la lentitud que ocasiona la traducció, no admetrà cap carta ni petició que no estigui escrita en francès i no contestarà a cap d’aquests documents redactats en castellà o en català. Es a dir, que amb un pretext d'utilitat i sense tenir en compte les promeses fetes als catalans de respectar llur idioma, es tendia a imposar oficialment la llengua francesa.


         M. Rouyer de Lametz va exercir el càrrec amb zel i activitat durant més d’un any, distingint-se per la acurada atenció que va dedicar als afers públics i per la seva exquisida cortesia envers les autoritats locals, fins que, havent-li esdevingut una desgràcia de familia, va sol licitar ésser rellevat de les seves funcions d’intendent, a la qual cosa va accedir el governador general de Catalunya el 3 d’agost de 1811, pregant-li, però, que continués desempenyant-les fins a la rendició del castell de Sant Ferràn de Figueres. Esdevingut aquest fet, el 18 de dit mes, fou nomenat intendent M. Millet, qui va pendre possesió del càrrec el primer de novembre del mateix any, essent complimentat pels consellers gironins.

